1986. aastal plahvatas Challenger 73 sekundit  pärast starti, hukkusid kõik seitse süstiku pardal olnud meeskonnaliiget. 2003. aastal tabas katastroof vanimat süstikut Columbia. Stardi käigus oli üks isolatsioonivahu tükk löönud lahti süstiku tiivaalused kuumuskindlad katted, millesse tekkis 15x25-sentimeetrine auk. Probleemid tekkisid süstiku naasmisel Maa atmosfääri, süstik kaotas hermeetilisuse ja lagunes Texase osariigi kohal põlevateks tükkideks 16 minutit enne kavandatud maandumist. Hukkusid kõik seitse meeskonnaliiget.